CELEX: 32013D0724
Language: da
Date: 2013-12-05 00:00:00
Title: 2013/724/EU: Kommissionens gennemførelsesafgørelse af 5. december 2013 om EU-tilskud til aktioner af hastende karakter til bekæmpelse af Newcastle disease i Cypern i 2013 (meddelt under nummer C(2013) 8560)

7.12.2013   
            
            
               DA
            
            
               Den Europæiske Unions Tidende
            
            
               L 328/121
            
         KOMMISSIONENS GENNEMFØRELSESAFGØRELSE
   af 5. december 2013
   om EU-tilskud til aktioner af hastende karakter til bekæmpelse af Newcastle disease i Cypern i 2013
   (meddelt under nummer C(2013) 8560)
   (Kun den græske udgave er autentisk)
   (2013/724/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 6, stk. 2, og
   ud fra følgende betragtninger:
   
               (1)
            
            
               Newcastle disease er en infektiøs virussygdom hos fjerkræ og andre fugle i fangenskab, som har alvorlige konsekvenser for fjerkræprodukter rentabilitet, og som forårsager forstyrrelser i handelen inden for Unionen og eksporten til tredjelande.
            
         
               (2)
            
            
               I tilfælde af et udbrud af Newcastle disease er der en risiko for, at sygdomsagenset spreder sig både til andre fjerkræbedrifter i den pågældende medlemsstat og til andre medlemsstater og tredjelande via handel med levende fjerkræ eller produkter heraf.
            
         
               (3)
            
            
               Ved Rådets direktiv 92/66/EØF (2) er der fastsat foranstaltninger, som i tilfælde af et udbrud af Newcastle disease straks skal gennemføres af medlemsstaterne for at forebygge yderligere spredning af virusset.
            
         
               (4)
            
            
               I henhold til artikel 84 i Europa-Parlamentets og Rådets forordning (EU, Euratom) nr. 966/2012 (3) skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (5)
            
            
               Der er ved beslutning 2009/470/EF fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. I henhold til artikel 3, stk. 2, og artikel 6, stk. 2, i nævnte beslutning kan medlemsstaterne få EU-tilskud til dækning af visse udgifter i forbindelse med foranstaltninger til udryddelse af Newcastle disease.
            
         
               (6)
            
            
               Ved artikel 3, stk. 6, i beslutning 2009/470/EF er der fastsat bestemmelser om, hvor stor en andel af medlemsstaternes udgifter der kan dækkes af EU-tilskuddet.
            
         
               (7)
            
            
               Udbetaling af EU-tilskud til aktioner af hastende karakter til udryddelse af Newcastle disease finder sted efter reglerne i Kommissionens forordning (EF) nr. 349/2005 (4).
            
         
               (8)
            
            
               Der var udbrud af Newcastle disease i Cypern. Cypern har truffet foranstaltninger til bekæmpelse af disse udbrud i overensstemmelse med direktiv 92/66/EØF.
            
         
               (9)
            
            
               De cypriotiske myndigheder underrettede via Den Stående Komité for Fødevarekæden og Dyresundhed Kommissionen og de øvrige medlemsstater om de foranstaltninger, der er truffet i overensstemmelse med EU-lovgivningen om anmeldelse og udryddelse af sygdommen og resultaterne heraf.
            
         
               (10)
            
            
               De cypriotiske myndigheder har derfor opfyldt deres tekniske og administrative forpligtelser vedrørende de foranstaltninger, der er omhandlet i artikel 3, stk. 2, i beslutning 2009/470/EF og artikel 6 i forordning (EF) nr. 349/2005.
            
         
               (11)
            
            
               Størrelsen af EU-tilskuddet kan ikke fastlægges nøjagtigt på dette stadium, idet de foreliggende oplysninger om udgifterne til godtgørelser og om de operationelle omkostninger er estimater.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskud til Cypern
   1.   Der ydes EU-tilskud til Cypern til delvis dækning af landets udgifter til foranstaltninger som omhandlet i artikel 3, stk. 2, og artikel 6, stk. 2, i beslutning 2009/470/EF til bekæmpelse af Newcastle disease i Cypern i 2013.
   2.   Størrelsen af det i stk. 1 omhandlede EU-tilskud fastsættes ved en senere afgørelse, som vil blive vedtaget efter proceduren i artikel 40, stk. 2, i beslutning 2009/470/EF.
   Artikel 2
   Udbetaling af tilskuddet
   Der udbetales en første rate på 250 000 EUR til Cypern for 2013 som en del af EU-tilskuddet, jf. artikel 1, stk. 1.
   Artikel 3
   Adressat
   Denne afgørelse er rettet til Republikken Cypern.
   
      Udfærdiget i Bruxelles, den 5. december 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (EFT L 260 af 5.9.1992, s. 1).
   
      (3)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      (4)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).